Nettipoliisi Fobba varoittaa Facebookissa tylystä seksihuijauksesta – ”Ihmettelet ehkä, miksi tämä nuori neito ehdottaa...” - Digitoday - Ilta-Sanomat
Nettipoliisi Fobba varoittaa Facebookissa tylystä seksihuijauksesta – ”Ihmettelet ehkä, miksi tämä nuori neito
Nettipoliisi Fobba varoittaa Facebookissa tylystä seksihuijauksesta – ”Ihmettelet ehkä, miksi tämä nuori neito ehdottaa...”
Nettipoliisi Marko ”Fobba” Forss varoittaa: intiimeillä kehotuksilla netissä lähestyvä muukalainen on todennäköisesti huijari.
Julkaistu: 8.7.2016 7:23
Nettiseksiä somessa ehdotteleva muukalainen on todennäköisesti huijari, Fobba varoittaa.
Helsingin poliisilaitoksella työskentelevä nettipoliisi Marko ”Fobba” Forsshttp://www.is.fi/haku/?query=marko+%E2%80%9Dfobba%E2%80%9D+forss varoittaa Facebook-kirjoituksessaanhttps://www.facebook.com/marko.f.forss huijauksista, jossa miehiä on houkuteltu harrastamaan nettiseksiä.
Videoyhteyden välityksellä tapahtuneen iloittelun jälkeen alkaa usein kiristäminen, Forss muistuttaa.
Hän kertoo, että kiristystapauksia on tullut poliisin tietoon viime aikoina kiihtyvää tahtia, jopa viikoittain.
– Hei sinä keski-ikäinen ja ehkä hieman nuorempikin mies! Oletko ehkä käynyt salilla, syönyt fiksummin ja kammannut tukan miehekkäästi? Ottanut valokuvan ja vaihtanut "uuden minän" profiilikuvan Facebookiin?
Nettipoliisi Fobban mukaan kiristäjille ei missään tapauksessa kannata lähettää rahaa. (KUVA: Terhi Ylimäinen)
– Voisiko siitä johtua, että noin parikymppinen kaunis nainen lähettää sinulle viestiä? Ehkä hän on vain niin häkeltynyt sinun maskuliinisesta ulkomuodostasi? Tai ehkä se johtuu siitä, että tämä nainen on ulkomailta ja sinä olet vain niin eksoottinen viikinki?
– Ihmettelet ehkä sitä, miksi tämä kuvankaunis nuori neito ehdottaa lähempää seksuaalista nettikanssakäymistä hetken nettikeskustelun jälkeen, koska et muista niin käyneen villeinä poikamiesvuosinakaan. Ehkä se johtuu siitä, että netissä ollaan rohkeampia? Eihän tällaista tilaisuutta voi jättää käyttämättä, eihän?
Nettikiristyksissä käytetään yleisesti webkameralla kiristyksen kohteesta tallennettuja videoita. (KUVA: Mika Ranta / HS)
Forss toteaa aloittaneensa kirjoituksensa kevyesti, mutta hänen mukaansa lyhyen tuttavuuden jälkeen webcameran edessä harrastettu seksi johtaa 99% prosentin varmuudella kiristykseen, niin sanottuun sextortioniin.
– Kun se iloittelu siellä kameran edessä on suoritettu, alkaa kiristäminen. Maksa summa X tai Facebook-kaverisi ja kaikki muut mahdolliset tuttusi pääsevät seuraamaan kyseisen iloittelun YouTubeen ladatun videon kautta, Forss kirjoittaa.
Poliisin mukaan suurin osa huijausten tekijöistä on ulkomailla, jonka vuoksi heitä on hyvin vaikea saada vastuuseen.
Jos vahinko käy, kehottaa Forss tekemään rikosilmoituksen, mutta rahaa ei missään tapauksessa kannata kiristäjälle lähettää. Samalla kiristäjän profiilista kannattaa ilmoittaa palvelun ylläpidolle.
– Ymmärrän, että etenkin perheellisten osalta on isot panokset kyseessä, mutta videoita on julkaistu riippumatta siitä onko maksanut vai ei, ja osassa tapauksista kiristys on jatkunut niin kauan kuin henkilö maksaa lisää.
Tarkkana nettiosoitteen kanssa: Näin verkkokonnat huijaavat nyt
Verkkohuijareita tulee varoa lomakaudella tavallistakin enemmän yrityksissä. Uusi temppu voi harhauttaa tarkkaavaisenkin työntekijän. Lue lisää ›
Näin suomalaismiehille viritetään seksiansoja netissä – naiset kiristävät tuhansia euroja
Alkukesän aikana Suomessa on ilmennyt useita tapauksia, joissa nettikameralle riisuutuneet miehet ovat joutuneet kiristyksen kohteiksi. Lue lisää ›